ตอนไปงานสัมนาที่มหาวิทยาลัย ได้ทานอาหารพักเบรกของเจ้านี้ ก็ว่าพายอร่อยดี แล้วบังเอิญว่ามีโอกาสได้คุยกับเจ้าของ เค้าเลยส่งมาให้ลองอีกสามกล่องค่ะ

อาหารกล่องของเจ้านี้จะแบ่งเป็นสามแบบ คือ Brunch Box, Bake Box และก็ Bite Box

ตัว Brunch Box จะเป็นชุดอาหารไทย ที่ได้มา เป็นข้าวผัดมันกุ้งเบคอน + กุ้งกระเบื้อง + ทอฟฟี่เค้ก + มาการอนค่ะ หน้าตาน่าทานมากๆ เหมือนในรูปเป๊ะเลยค่ะ รูปถ่ายจากรูปจริงๆ รสชาติก็ใช้ได้เลย เบคอนชิ้นใหญ่มาก กุ้งกระเบื้องเนื้อกุ้งแน่นดี ไม่แป้งเลยค่ะ

ส่วน Bite Box นี่จะเป็นอาหารว่างสไตล์ค็อกเทลค่ะ แต่จริงๆ มันอิ่มมากจนกินเป็นอาหารกลางวันได้เลยนะ 555

สำหรับ German Set ที่ได้ลอง ตัวเด่นเลยจะเป็นมิกซ์กริล มีทั้งแฮมหนาและก็ไส้กรอกแบบต่างๆ เสียบไม้ มาพร้อมกับซีซาร์สลัด อันนี้อร่อยมาก ผักสดกรอบ แอบชอบอีกอย่างที่น้ำสลัดเค้าใส่มาเป็นถุงซิปค่ะ

Bake Box จะเป็นพวกเบเกอรี่ต่างๆ ในชุดที่ได้มามีพายคาโบน่าร่า ทาร์คลูกพีช และก็บราวน์นี่ค่ะ เป็นอย่างที่บอกในบรรทัดแรกคือเจ้านี้พายเค้าอร่อยค่ะ แป้งพายหอม เนื้อสัมผัสดีมากๆ ส่วนทาร์ตลูกพีชตัวทาร์ตก็อร่อยค่ะ แต่เราว่าน้ำเชื่อมลูกพีชแอบหวานไปนิด บราวน์นี่ก็อร่อยดีเหมือนกันค่ะ

อีกอย่างที่เราชอบมากคือช้อนส้อม จะบรรจุมาในถุงพลาสติก พร้อมกับกระดาษเช็ดปาก และก็มีไม้จิ้มฟันมาในซองด้วย เรียกว่าบรรจุภัณฑ์สะอาดสะอ้านดีมากๆ

หน้าตาอาหารกล่องก็จัดได้น่าทานมากๆ ทุกกล่องเลยค่ะ